Аԥсны Аҳәынҭқарра Ахада Аслан Бжьаниа УА аҳҭнықалақь аҟны Москва еиуеиԥшым аҵараиурҭақәа рыҟны аҵара зҵо астудентцәа дырԥылеит.
Ахада-иотель аконференц-зал аҟны имҩаԥысуаз аиԥыларахь иааит 150 инарзынаԥшуа астудентцәа. Аиԥылара аартуа, Аслан Бжьаниа иазгәе итеит, астудентцәа Урыстәыла аҳҭнықалақь аҟны Аԥсны Аҳәынҭқарра хаҭарнакра шазыруа, дара рҵараҟны ирымоу алҵшәақәеи аихьӡарақәеи рыла Аԥсназы агәаанагара шышьақәгыло. «Иахьа Москва әара ихьыԥшым, исуверентәу аҳәынҭқарра хаҭарнакра азыжәуеит. Аԥсуа жәлар хаҭарнакра рзыжәуеит. Аҵара шышәҵо, шәхымҩаԥгашьа зеиԥшрахо еиԥш, қәҿиарақәас ишәымоу иаҿырԥшны ишьақәгылоит акырџьара ҳапсадгьыл – Аԥсна аганахьала ирымоу азыҟазаашьа. Иреиӷьу урыстәылатәи аҵараиурҭақәа рыҟны аҵара ахьышәҵо шәара адырра ҵаулақәа шәоуеит, урҭ аҩныҟа шәаныхынҳәлак, Аԥсны аҿиараҟны хархәара роуеит.
Анаҩс, Ахада аҳәынҭқарра аргылараҟны ихадоу ахырхарҭақәа дрылацәажәеит. Аԥсны аҭоурых иааркьаҿны дналацәажәаны, Аслан Бжьани астудентцәа акырӡа зҵазкуа азҵаара – аԥсуа ҳәынҭқарра аҵакы иазхьаирԥшит.ь «Акыр иаԥсоу астудентцәа! Иахьа уажәраанӡа ҳҿаԥхьа иқәгылоуп аҵак ду змоу азҵаара, уи аҭак ҳара зегьы аӡәа-ӡәала ҳхымҩаԥгашьа ҳәаақәнаҵоит, актәи акурс астудент инаиркны ахада иҟынӡа: изаҳҭахуи ҳара аҳәынҭқарра абриаҟара ахҭынҵаны? Аҭак аҟаҵара агьымариоуп иагьыуадаҩуп – аҳәынҭқарра аԥсуа милаҭ, аԥсуа жәлар аиқәырхара, аҿиара алзыршо мыругоуп. Ари ҳара ҳаҩноуп. Аҩны змам итәы еилкаауп», - иҳәеит Ахада.
Аҳәынҭқарра ахада иара убас иазгәеиҭеит ҳазҭагылоу ҳаамҭазы иҟоу иглобалтәу адунеишьақәгылашьаан аҳәынҭқарратә ргылара апроцесс ахьынӡауадаҩу.
«Аԥсны апостсоветтә наӡааӡараҟны аԥыхра аполитика раԥхьа изнырыз атәылақәа ируакуп – ари ҳтәыла ЕАР алахәцәа рсиаҟны ианыҟам, адоментә хатәы хьӡи аҭелтә коди анамам, абанктәи, аҳазалхратәи, авиациатәи кодқәеи уҳәа убас егьырҭгьы аҳәынҭқаррабжьаратәи аекономикатәи усеицура ирласны амҩаԥгара алзыршо, насгьы изырманшәало, ахарџьқәа еиҳа изырмаҷуа анамам. Аха ҳара иҟам амеханизмқәа рыхәҭак архынҳәра ҳалшеит иҳадгыло, ҳаиашьаратә Урыстәыла алшарақәа ҳацырхырааны» - иҳәеит Аслан Бжьаниа.
Ахада астудентцәа ирзеиҭеиҳәеит аҳәынҭқарратә ргылара стратегиа алхра методикас иҟоу, ҷыдала, иаҵшьны иҳәеит зеиҭашьақәыргылара алымшо ахархәагақәа реиқәырхара иамоу аҵакы, ауаатәҩсатә капитал аҿиара аԥыжәара шамоу атәы.
Аслан Бжьаниа астудентцәа адырра риҭеит аҳәынҭқарратә аппарат аусура ахаҭабзиара аиӷьтәра шаҭаху, иара аусура ахырхарҭа амилаҭтә економикеи, аинвесторцәеи, ауаажәларреи рмаҵзура иадҳәалазар шакәу. Убри аан, Ахада игәаанагарала, аҳәынҭқарра аргылараҿы ахадаратә ҭыԥ ааннакылоит аԥсуа жәлар иуникалтәу рҷыдарақәа.
"Аԥсуа жәлар акы иаламҩашьо акультуратә ҭахрақәа рымоуп, урҭ рыбжьара иҟоуп аҭоурых иаԥнаҵаз адемократиатә традициақәа, аԥсабареи адгьыли рганахьала ахатә знеишьа аазырҧшуа. Ари аполитикатә, мамзаргьы аекономикатә фактор мацара акәӡам. Ари ҳауаажәлар рыхныҟәгашьа аныҧшуеит", - иҳәеит Ахада. Иара убас иазгәеиҭеит, Аиҳабыра реилазаараҟны ишыҟоу аҿар маҷымкәа, ааигәанӡа истудентцәаз аҿар иаарласны Аиҳабыра реилазаара хадырҭәаар шалшо.
Аиԥылара хыркәшо, Ахада иизгәеиҭеит, амилаҭтә усбаратә кадрқәа разыҟаҵаразы иҷыдоу Ацентр аԥҵара ргәы ишҭоу. Аслан Бжьаниа иҳәеит, уи аԥҵаразы иҷыдоу агәаанагарақәа шыҟоу. Ахәҭакахьала, Асовет иалахәхоит иақәнагоу аминистррақәеи аусбарҭақәеи рнапхгаҩцәа, иреиҳау аҵараиурҭақәа рнапхгаҩцәа, анаплакыҩцәа, ауаажәларратәи аҳәынҭқарратәи еиҿкаарақәа рхаҭарнакцәа.
"Ҳара хықәкыс иҳамоуп урыстәылатәи аусбаратә кадрқәа разыҟаҵара амодель алҵшәа ахархәара, аҵыхәтәантәи ажәашықәсақәа рзы Урыстәыла арҵаратә усбарҭақәа рыҟны аԥышәа ду шыҟоу ҳбарҭоуп, аха убри аан амилаҭтә ҷыдара ахархәара иазҳауеит, Аԥсны асоциалтә психологиеи аекономикатә ҭагылазаашьеи азгәаҳҭоит. Убри азы Аԥсны аҳәынҭқарра аҭоурыхи азинқәеи бзианы иҭҵаатәуп, иара убас аԥсуа бызшәа, акультура, милаҭрацәала еиларсу ҳажәлар рқьабзқәа, рыԥсҭазаара ахаҿра дыртәуп", - иҳәеит Аслан Бжьаниа.
Ахада иқәгылара хыркәшо, иазгәеиҭеит, Ахада иҟынтәгьы, астудентцәа рҟынтәгьы ишаҭаху Аԥсны аҳәынҭқарра асуверентә хьыԥшымра ахьчара, аԥсуа етноси аԥсуа жәлари еиқәзырхараны иҟоу.
Аиԥылара ишиашоу аиҿцәажәара аформат ала ишьақәгылан, астудентцәа аҭагылазаашьа рыман аҳәынҭқарра Ахада азҵаарақәа иҭара.
Аиԥылара иалахәын Ахада Иадминистрациа Анапхгаҩы Абесалом Кәарҷиа, Аԥсны Аҳәынҭқарраҟнытә Урыстәылатәи Афедерациаҟны иҟоу Ацҳаражәҳәаҩ Алхас Кәыҵниа.
Возврат к списку
Агалереиа
Previous Next
Иеимадоу ахархәагақәа
Аҧсны Жәлар Реизара - Апарламент
parlamentra.org
Аҧсны АДӘНЫҞАТӘИ АУСқәа рминистрра
mfaapsny.org
АҦСНЫ Аминистрцәа Реилазаара
www.km-ra.org
Апроектқәа
Ашьхатәыла Аҧсны
"Ҳара гәҭакыс иҳамоуп – Аҧсны ашьхаҳаракырақәа зеиҧшыҟам рыҧшӡара шәырбара, ҳтәыла ауааҧсыра реиԥш, адунеи зегьы аҟны ари аҧшӡара аҭҵааразы агәаҳәара рызцәыргара”.
© 2015 Аҧсны Ахада Иусбарҭа, Аҟәа ақ., Амҳаџьырқәа рымҩа, 32, АҬЕЛ.: +7 840 226 46 31, АФАКС: +7 840 226 46 31